Kjørte av gårde etter bybane-krasj

Mindre skader etter sammenstøtet.

Publisert Publisert 21. april 2014

KRASJET: Kollisjonen skjedde like ved Bystasjonen i sørgående retning. Foto: Tor Olav Mørseth

Denne artikkelen er over seks år gammel

Rundt klokken 17.30 mandag krasjet en bil med Bybanen, like etter stoppet på Bystasjonen. Bilisten kjørte bort etter sammenstøtet, men politiet fant ham på Nygårdstangen, like ved ulykkesstedet.

Det er ikke meldt om personskader.

— Bybanen kunne fortsette etter sammenstøtet. Bilen fikk seg noen mindre skader, sier operasjonsleder Jan Steimler ved Hordaland politidistrikt.

Det ble tidligere meldt at bilisten prøvde å stikke av etter krasjet. Det stemmer ikke, ifølge Steimler.

— Han har bare kjørt rett inn på Nygårdstangen. Vi fant ham med en gang.

«Sammenstøt mellom Bybanen og bil ved Bystasjonen. Mindre skader. Bilen kjørte mot Nygårdstangen. Stanset av politi», skrev Hordaland politidistrikt på Twitter klokken 17.40.

Politiet mistenker ikke at bilen ble kjørt i påvirket tilstand.

— Vi oppretter sak på forholdet. Vi har ikke beslaglagt førerkortet hans, sier Steimler.

Så du noe? Send SMS/MMS til 2211 eller e-post til 2211@bt.no

Publisert Publisert: 21. april 2014 17:44 Oppdatert: 21. april 2014 19:05